Hampi

Hampi edo Hampe (kannadaz hɐmpe ahoskatua) Vijayanagara Inperioko hiriburua izan zen 1336tik 1565era, eta 26 kilometro karratu inguruko eremua hartzen du Tungabhadra ibaiaren haranean, Karnatakan. Unescok Gizateriaren Ondare izendatu zuen 1986an. XV. mendean italiarrek eta persiarrek hiria bisitatu zuten, eta XVI. mendean Duarte Barbosa, Fernão Nunes eta Domingo Paes portugaldarrek. Bi urtez Hampin bizi izan zen bidaiari portugaldar honek Krishna Deva Raya erregea gauza guztietan perfektutzat deskribatu zuen. Hampiren handitasun eta edertasunari buruzko kontakizunak utzi zituzten guztiek. XVI. mendearen hasieran, Abdur Razzak bidaiari persiarrak honako hau idatzi zuen: 1565ean, Dekkango sultanak, Vijayanagara Inperioaren hazkunde eta botereagatik asaldatuak, aliatu egin ziren eta Rama Raya enperadorea menderatu zuten Talikotako guduan. Hiriburua okupatua izan zen eta inperioa ez zen inoiz gehiago berreskuratu. Erreferentziak Kanpo estekak